COMAN ประกาศกำไรปี 59 โต 23% เตรียมจ่ายปันผล 0.051 บ./หุ้น
COMAN ประกาศกำไรปี 59 โต 23% มาที่ 33.37 ลบ. จากปีก่อน 27.08 ลบ. หลังรายได้ขาย-ติดตั้งโปรแกรมขยายตัว เตรียมจ่ายปันผล 0.051 บ./หุ้น XD 8 พ.ค.60 กำหนดจ่าย 16 พ.ค.60
23 ก.พ. 2560

บริษัท โคแมนชี่ อินเตอร์เนชั่นแนล จำกัด (มหาชน) หรือ COMAN รายงานผลการดำเนินงานประจำปี 59สิ้นสุดวันที่ 31 ธ.ค.59 (รวมบริษัทย่อย)
โดยผลการดำเนินงานในช่วงดังกล่าวที่เพิ่มขึ้นเนื่องจาก บริษัทมีรายได้จากการขายและบริการรวม 133.09 ล้านบาท เพิ่มขึ้น 31.95 ล้านบาท หรือคิดเป็น 32% ซึ่งมาจากการเพิ่มขึ้นของรายได้จากการขาย บริการติดตั้งโปรแกรม และบริการดูและรักษาซ่อมบำรุง
นอกจากนี้ ได้ประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.051 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 8 พ.ค. 2560 และกำหนดจ่ายเงินปันผลในวันที่ 16 พ.ค. 2560